โว้ก (นิตยสาร)

***โว้ก*** (; ใช้อักษรตัวพิมพ์ใหญ่ทั้งหมด) หรือที่รู้จักในชื่อ ***อเมริกันโว้ก*** () เป็นนิตยสารแฟชั่นรายเดือนที่นำเสนอข่าวสารเกี่ยวกับรูปแบบการแต่งกาย รวมถึงโอตกูตูร์ ความงาม วัฒนธรรม ครรลองชีวิต และเวทีเดินแบบ *โว้ก* เป็นส่วนหนึ่งของเครือสื่อระดับโลกในเครือกงเดนาสต์โว้กมีเดีย นิตยสารฉบับนี้อยู่ภายใต้การบริหารของแอนนา วินเทอร์ บรรณาธิการบริหารผู้มีอิทธิพลในวงการแฟชั่น ซึ่งมีกำหนดจะก้าวลงจากตำแหน่งในไม่ช้านี้ และจะมีโคลอี มัลล์ เข้ารับตำแหน่งต่อในฐานะหัวหน้าฝ่ายบรรณาธิการ โดยวินเทอร์จะยังคงดำรงบทบาทในระดับโลกในการกำกับดูแล *โว้ก* และสื่ออื่น ๆ ภายใต้เครือกงเดนาสต์ต่อไป

สำนักงานใหญ่อยู่ที่วันเวิลด์เทรดเซ็นเตอร์ ในเขตการเงินตอนล่างของเกาะแมนฮัตตัน นิตยสาร *โว้ก* เริ่มต้นขึ้นเมื่อปี 1892 ในรูปแบบหนังสือพิมพ์รายสัปดาห์ ก่อนจะเปลี่ยนเป็นนิตยสารรายเดือนในเวลาต่อมา นับตั้งแต่ก่อตั้งจนถึงปัจจุบัน *โว้ก* ได้ปรากฏภาพของนักแสดง นักดนตรี นักเดินแบบ นักกีฬา และบุคคลผู้มีชื่อเสียงมากมายบนปกและในเนื้อหา

*โว้ก* ฉบับประเทศอังกฤษ เปิดตัวในปี 1916 ถือเป็นฉบับระหว่างประเทศฉบับแรก ขณะที่ *โว้กอิตาเลีย* (Vogue Italia) ได้รับการยกย่องว่าเป็นนิตยสารแฟชั่นที่ทรงอิทธิพลและมีชื่อเสียงที่สุดในโลก ณ เดือนมีนาคม ค.ศ. 2025 *โว้ก* มีฉบับนานาชาติทั้งหมด 28 ฉบับ โดยในจำนวนนี้ 11 ฉบับ จัดพิมพ์โดยกงเดนาสต์ ได้แก่ *บริติชโว้ก*, *โว้กอาราเบีย*, *โว้กฮ่องกง*, *โว้กดอยช์*, *โว้กเอสปัญญา*, *โว้กฟร็องซ์*, *โว้กอินเดีย*, *โว้กอิตาเลีย*, *โว้กเจแปน*, *โว้กเม็กซิโกอีลาติโนอาเมรีกา* และ *โว้กไต้หวัน* ส่วนที่เหลืออีก 16 ฉบับ จัดพิมพ์ในรูปแบบใบอนุญาตของโว้ก

## ภูมิหลัง
*โว้ก* เป็นนิตยสารแฟชั่นและวัฒนธรรมของสหรัฐ ปัจจุบันจัดพิมพ์ปีละ 10 ฉบับ โดยรวมฉบับเดือนมกราคม–กุมภาพันธ์ (ฤดูหนาว) และมิถุนายน–กรกฎาคม (ฤดูร้อน) เข้าด้วยกัน ตั้งแต่ปี 2026 เป็นต้นไป นิตยสาร *โว้ก* จะปรับลดจำนวนการจัดพิมพ์เหลือเพียง 8 ฉบับต่อปี

ในระยะแรกเริ่ม *โว้ก* จัดพิมพ์รายสัปดาห์ ก่อนจะเปลี่ยนเป็นรายปักษ์ (ออกทุกสองสัปดาห์) ตั้งแต่ปี 1910 โดยมีจำนวนฉบับต่อปีดังนี้ — 24 ฉบับต่อปีในช่วง ค.ศ. 1910–1944, 22 ฉบับต่อปีในปี ค.ศ. 1945, 23 ฉบับต่อปีในช่วง ค.ศ. 1946–1947 และ 20 ฉบับต่อปีในช่วง ค.ศ. 1948–1972 ต่อมาในปี 1973 *โว้ก* ได้เปลี่ยนรูปแบบการจัดพิมพ์เป็นรายเดือน (12 ฉบับต่อปี) กระทั่งในเดือนมกราคม ค.ศ. 2020 ได้มีการรวมฉบับมิถุนายนและกรกฎาคมเข้าด้วยกัน และในปี 2023 ได้รวมฉบับมกราคมและกุมภาพันธ์เข้าด้วยกันเช่นกัน

นิตยสาร *โว้ก* ก่อตั้งขึ้นเมื่อปี 1892 โดยอาร์เธอร์ บอลด์วิน เทอร์เนอร์ และต่อมาในปี 1909 ได้ถูกซื้อกิจการโดยสำนักพิมพ์กงเดนาสต์ ซึ่งยังคงเป็นผู้จัดพิมพ์มาจนถึงปัจจุบัน

### ยอดการจำหน่าย

### บรรณาธิการ

## ประวัติ
upright|thumb|left|ปกนิตยสารในเดือนพฤษภาคม พ.ศ. 2460 (โว้กอเมริกัน)
### ช่วงปีแรก ๆ
ในปี ค.ศ. 1892 อาร์เทอร์ บอลด์วิน เทอร์นอร์ เป็นนักธุรกิจชาวอเมริกันผู้ก่อตั้ง *นิตยสารโว้ก* เป็นนิตยสารรายสัปดาห์ในสหรัฐอเมริกา ได้รับการสนับสนุนโดยคริสโตเฟอร์ ไรต์ ฉบับแรกได้รับการตีพิมพ์ในวันที่ 17 ธันวาคมของปีนั้น ด้วยราคาปิด 10 เซ็นต์  เนื้อหาของนิตยสารจะเติบโตช้ามากในช่วงเวลานี้

### ค.ศ. 1905-1920: คอนเด นาสท์
คอนเด นาสท์ ซื้อโว้กในปี ค.ศ. 1905 หนึ่งปีก่อนการตายของเทอร์นอร์ และค่อย ๆ ขยายการตีพิมพ์ เขาเปลี่ยนไปเป็นนิตยสารรายปักษ์ และเริ่ม*โว้ก*ต่างประเทศในปี ค.ศ. 1910 นาสท์ได้เปลี่ยนความสนใจของนิตยสารไปที่ผู้หญิง และในไม่ช้าราคาของนิตยสารก็เพิ่มขึ้น จำนวนสิ่งพิมพ์และผลกำไรของนิตยสารเพิ่มขึ้นอย่างมากภายใต้การบริหารของนาสท์ จนถึงปี ค.ศ. 1911 แบรนด์*โว้ก* ได้รับชื่อเสียงว่ายังคงรักษาเป้าหมายไว้ และเป็นกลุ่มเป้าหมายที่ยอดเยี่ยม

### ค.ศ. 1920-1970: การขยายตัว
จำนวนสมาชิกนิตยสารเพิ่มขึ้นในช่วงภาวะเศรษฐกิจตกต่ำครั้งใหญ่ และอีกครั้งในช่วงสงครามโลกครั้งที่สอง

ในเดือนกรกฎาคมปี ค.ศ. 1932 นิตยสารเปิดตัวภาพปกสีเป็นครั้งแรก ถ่ายโดยช่างภาพเอ็ดเวิร์ด สไตเชน เป็นรูปนางแบบแสดงท่าทางในชุดว่ายน้ำที่กำลังยกลูกบอลชายหาด

ในปี ค.ศ. 1930 นิตยสารได้ลดภาพประกอบแฟชั่นลง และพวกเขาเริ่มเปลี่ยนเป็นการถ่ายภาพจากศิลปินคนดังต่าง ๆ

ในปี ค.ศ. 1960 ไดอาน่า วีนแลนด์ ได้ขึ้นเป็นหัวหน้าบรรณาธิการนิตยสารโว้ก ได้มีการมุ่งเน้นที่แฟชั่นร่วมสมัย การปฏิวัติทางเพศ การกล่าวถึงเรื่องเพศอย่างเปิดเผย

ในปี ค.ศ. 1973 โว้กได้เปลี่ยนเป็นนิตยสารรายเดือน ภายใต้หัวหน้าบรรณาธิการ เกรซ มิราเบลลา

### ค.ศ. 1988-ปัจจุบัน: การนำของแอนนา วินเทอร์
ในเดือนกรกฎาคม ค.ศ. 1988 แอนนา วินเทอร์ หัวหน้าบรรณาธิการของโว้กคนใหม่ เธอพยายามที่จะทำให้ทุกคนเข้าถึงนิตยสารได้ง่ายขึ้น มุ่งเน้นไปที่แนวคิดใหม่ การเข้าถึงแฟชั่นสำหรับผู้ชมที่กว้างขึ้น

## เนื้อหาเด่น
### ปก''โว้ก'' ที่น่าจดจำ
บุคคลที่ได้รับให้มีความสำคัญในการถ่ายปกนิตยสารโว้กอเมริกัน
* ริชาร์ด เกียร์ และซินดี ครอว์ฟอร์ด ในเดือนพฤศจิกายน ค.ศ. 1992
* จอร์จ คลูนีย์ และจิเซล บุนเชน ในเดือนมิถุนายน ค.ศ. 2000
* เลอบรอน เจมส์ และจิเซล บุนเชน ในเดือนเมษายน ค.ศ. 2008
* ไรอัน ลอชต์ และโฮป โซโล และ เซเรนา วิลเลียมส์ ในเดือนมิถุนายนปี ค.ศ. 2012
* คานเย เวสต์ และคิม คาร์เดเชียน ในเดือนมีนาคม ค.ศ. 2014
* เบน สติลเลอร์ และเปเนโลเป กรุซ ในเดือนกุมภาพันธ์ ค.ศ. 2016
* แอชตัน อีตัน และจีจี ฮาดีด ในเดือนสิงหาคม ค.ศ. 2016
* เซย์น แมลิก และจีจี ฮาดีด ในเดือนสิงหาคม ค.ศ. 2017
* จัสติน บีเบอร์ และเฮลีย์ บัลวิน ในเดือนมีนาคม ค.ศ. 2019
* แฮร์รี สไตลส์ ในเดือนพฤศจิกายน ค.ศ. 2020

## บรรณาธิการของฉบับนานาชาติ
บุคคลที่ได้ทำหน้าที่เป็นหัวหน้าบรรณาธิการของ *นิตยสารโว้ก*

## ดูเพิ่ม
* รายชื่อนักเดินแบบบนปกโว้ก (สหรัฐ)

## อ้างอิง

## แหล่งข้อมูลอื่น

*เว็บไซต์ทางการ
*ตัวแทน ''โว้ก'' อเมริกันในรัสเซีย ยูเครน เบลารุส คาซัคสถาน
*ประวัติ ''โว้ก'' ที่ Bookrags.com
* Voguepedia 

หมวดหมู่:โว้ก (นิตยสาร)
หมวดหมู่:นิตยสารรายเดือนอเมริกัน
หมวดหมู่:นิตยสารในประเทศไทย